b'\n_START_ARTICLE_\nFrancisco Arce\n_START_PARAGRAPH_\nFrancisco Javier Arce (s. 2. huhtikuuta 1971) on paraguaylainen, valmentajana peliuransa j\xc3\xa4lkeen toiminut jalkapalloilija, joka oli pelipaikaltaan oikea laitapuolustaja. H\xc3\xa4n pelasi Paraguayn maajoukkueessa 61 maaottelua ja teki niiss\xc3\xa4 viisi maalia vuosina 1995\xe2\x80\x932004. Arce pelasi MM-kilpailuissa Ranskassa 1998 ja Japanin ja Etel\xc3\xa4-Korean kisoissa 2002 sek\xc3\xa4 vuosien 1995, 1997 ja 1999 Copa Am\xc3\xa9ricassa._NEWLINE_Kotimaassaan Arce edusti Cerro Porte\xc3\xb1oa vuosina 1989\xe2\x80\x931994 ja Libertadia 2004\xe2\x80\x932005. H\xc3\xa4n pelasi Brasiliassa Gr\xc3\xaamion joukkueessa vuosina 1994\xe2\x80\x931998 ja Palmeirasin joukkueessa 1998\xe2\x80\x932002 sek\xc3\xa4 Japanissa Gamba Osakan joukkueessa 2003._NEWLINE_Arce on valmentanut useita paraguaylaisia seuroja sek\xc3\xa4 vuosina 2011\xe2\x80\x932012 ja 2016\xe2\x80\x932017 Paraguayn maajoukkuetta.'